Diari Oficial de la Generalitat Valenciana


Sumari del DOGV 6009, del 08-05-2009 (2009/4114)

Assumpte civil 000314/2007. Notificació de la sentència a Stefan Szoke.
-----------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4114


Data del document
:   19-09-2008

Organisme emissor
:   Jutjat de Primera Instància Número 4 de Vinaròs

Tipus de document
:   Edicte

Descriptors 

:   * sistema judicial

Assumpte civil 000314/2007. Notificació de la sentència a Stefan Szoke. [2009/4114]  
Judici: divorci contenciós 000314/2007   
Part demandant: Daniela Szoke  
Part demandada: Stefan Szoke  
En el judici a què es fa referència s'ha dictat la resolució el text de la qual, literalment, diu així:  
«Sentència número 36/08  
Vinaròs, 2 de maig de 2008  
María Teresa Mingot Felip, jutgessa del Jutjat de Primera Instància i Instrucció número 4 de Vinaròs, ha vist les actuacions de divorci contenciós seguides amb el número 314/07, en què han sigut parts: com a demandant, Daniela Szoke, i com a demandat, Stefan Szoke, amb intervenció del Ministeri Fiscal.  
Dispositiva  
1. Declarar la dissolució, per divorci, del matrimoni format per Daniela Szoke i Stefan Szoke, amb les conseqüències que se'n deriven necessàriament respecte al règim econòmic matrimonial i altres efectes que tinguen lloc en compliment de la llei.  
2. Atorgar la guarda i custòdia de la filla menor, Daniela Madalina, a la mare, tot i mantindre compartida la pàtria potestat amb el pare.  
3. Fixar a favor del pare un règim de visites, salvant un acord millor entre els progenitors, que consisteix en:  
- Els caps de setmana alterns, des de les 10.00 hores del dissabte fins a les 20.00 hores del diumenge, en què ha de recollir i lliurar la menor al domicili on residisca.  
- La meitat de les vacances escolars. La mare podrà elegir el període de gaudir els anys parells i el pare els senars.  
- Els lliuraments i recollides de la menor s'hauran de fer al domicili d'esta, sempre que esta disposició no s'opose a una mesura de protecció dictada en un altre procés, en este cas prevaldrà esta darrera, i les parts s'hi hauran de sotmetre.  
4. Quantificar la pensió d'aliments a favor de Daniela Madalina, i a càrrec del seu pare, en 150 euros mensuals que el demandat haurà d'ingressar en els primers cinc dies de cada mes al compte que la demandant designe, revisables anualment d'acord amb les variacions que experiment l'índex de preus al consum.  
5. Atribuir a la menor -i atesa la seua guarda i custòdia a la demandant- l'ús i gaudi de l'habitatge familiar.  
No es fa un pronunciament exprés en costes.  
Notifiqueu la present sentència a les parts, i feu-los saber que esta no és ferma i la possibilitat d'impugnar-la mitjançant el recurs d'apel·lació davant l'Audiència Provincial, el qual s'ha de preparar a través d'un escrit presentat en este Jutjat en el termini de cinc dies hàbils comptadors des de l'endemà de la notificació.  
Una vegada ferma esta sentència, o el seu pronunciament respecte del matrimoni, compliu el que disposa l'article 755 de la Llei d'Enjudiciament Civil.  
Esta és la sentència, de la qual portareu una testimoniança a les actuacions que l'han motivada, definitivament jutjant en primera instància, que pronuncie, mane i firme jo, María Teresa Mingot Felip, jutgessa del Jutjat de Primera Instància i Instrucció número 4 de Vinaròs i partit».  
Publicació. La sentència anterior l'ha publicada, en el dia de hui, la jutgessa que la subscriu, en audiència pública, sent-ne present jo, el secretari. En done fe.  
Atés el desconeixement de l'actual domicili o residència de la part demandada, mitjançant la provisió de 19 de setembre de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació de la sentència.  
Vinaròs, 19 de setembre de 2008.- El secretari judicial: Juan Antonio Elipe Songel.